AQShda Amazon Fire Phone smartfonining narxi 199 dollardan 99 sentga tushdi

Sotuvi boshlanganidan olti hafta o‘tgach Amazon kompaniyasining Fire Phone smartfoni ikki yillik shartnoma asosida 99 sentdan sotila boshlandi. Bu haqda Mashable ma’lumotiga asoslanib “Parol” nashri xabar berdi.

Fire Phone smartfonining ilk sotuvi AQShda joriy yilning 25-iyulidan boshlangan va o‘shanda AT&T aloqa operatori bilan ikki yillik shartnoma tuzib, 199 dollar evaziga smartfonni harid qilish mumkin edi. Smartfon narxi 199 dollardan 99 sentga tushib ketgan bo‘lsa-da, uning xususiyatlarida hech narsa o‘zgartirilmagan holda sotilmoqda.
Eslatib o‘tamiz, Amazon’ning ushbu Fire Phone smartfoni 3D tasvirlarni ko‘rsata oladi. Ammo, kompaniya smartfon sotuvidan bir oy o‘tib uning ilk reklama-roligini taqdim etgan edi. Unda to‘qqiz yoshli video-rolik qahramoni Fire Phone smartfonini, “Men to‘qqiz yildan beri Yerdaman, bunga o‘xshashini hali uchratmadim”, deya tariflaydi.